ഏഞ്ചല ബാസെറ്റ്

ആഞ്ചല എവ്ലിൻ ബാസ്സറ്റ് (ജനനം, ആഗസ്റ്റ് 16, 1958) ഒരു അമേരിക്കൻ നടിയാണ്. ജീവചരിത്ര സംബന്ധിയായ ചിത്രങ്ങളിൽ അഭിനയിക്കുന്നതിന് പ്രശസ്തയായിരുന്ന അവർ, പ്രത്യേകിച്ച് 1993 ൽ പുറത്തിറങ്ങിയ "വാട്ട്സ് ലവ് ഗോട്ട് ഇറ്റ് ഡു വിത്ത് ഇറ്റ്" എന്ന ചിത്രത്തിലെ ടിന ടർണർ എന്ന കഥാപാത്രമായുള്ള അഭിനയത്തിന്  മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെടുകയും ഒരു ഗോൾഡൻ ഗ്ലോബ് പുരസ്കാരത്തിന് അർഹയാവുകയും ചെയ്തിരുന്നു. 

 ആദ്യകാലം 
1958 ആഗസ്റ്റ് 16 -ന് ന്യൂയോർക്ക് നഗരത്തിൽ‌ ബെറ്റി ജെയിൻ (മുമ്പ്, ഗിൽബർട്ട്; 1935–2014),Betty Bassett Obituary Tampa Bay Times accessed November 23, 2016 ഡാനിയൽ ബെഞ്ചമിൻ ബാസെറ്റ് (1924-1981) എന്നിവരുടെ മകളായി ജനിച്ച ബാസെറ്റ്, ഹാർലെമിൽ വളർന്നു.Bassett, Angela (2009), p. 11.  ബാസെറ്റിന്റെ മധ്യനാമം അമ്മായി എവ്‌ലിൻറെ ബഹുമാനാർത്ഥം അവർക്ക് നൽകപ്പെട്ടതാണ്. ബാസറ്റിന്റെ കുടുംബപ്പേര് തന്റെ മുൻ അടിമ ഉടമയുടെ കുടുംബപ്പേര് സ്വീകരിച്ച മുതുമുത്തച്ഛൻ വില്യം ഹെൻറി ബാസെറ്റിൽ നിന്നാണ് വന്നത്.

 സ്വകാര്യജീവിതം 
ബാസെറ്റ് 1997-ൽ നടൻ കോട്‌നി ബി. വാൻസസിനെ വിവാഹം കഴിച്ചു. യേൽ സ്‌കൂൾ ഓഫ് ഡ്രാമയിൽ വെച്ചാണ് അവർ ആദ്യമായി കണ്ടുമുട്ടിയത്, പിന്നീട് ഒരു ദശാബ്ദത്തിന് ശേഷം ലോസ് ഏഞ്ചൽസിൽ വച്ച് കണ്ടുമുട്ടിയ അവർ ദമ്പതികളായി. 2005-ലെ വേനൽക്കാലത്ത്, മിനിസോട്ടയിലെ മിനിയാപൊളിസിലെ ഗുത്രി തിയേറ്ററിൽ വെച്ച് ഹിസ് ഗേൾ ഫ്രൈഡേ എന്ന ചിത്രത്തിൻ്റെ നിർമ്മാണത്തിൽ അവർ ഒരുമിച്ച് പങ്കെടുത്തിരുന്നു.

 അവലംബം 
വർഗ്ഗം:1958-ൽ ജനിച്ചവർ
വർഗ്ഗം:ഓഗസ്റ്റ് 16-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:ജീവിച്ചിരിക്കുന്നവർ